b'\n_START_ARTICLE_\nUSS Marts\n_START_SECTION_\nPalvelus\n_START_PARAGRAPH_\nL\xc3\xa4p\xc3\xa4isty\xc3\xa4\xc3\xa4n koeajot Bermudalla USS Marts palasi New Yorkiin ja l\xc3\xa4hti 4. marraskuuta saattueteht\xc3\xa4viin Etel\xc3\xa4-Atlantille. Alus vieraili  9. marraskuuta Trinidadissa, mist\xc3\xa4 se jatkoi matkaansa Yhdysvaltain 4. laivastoon. Alus suojasi saattueita Recifen ja Trinidadin v\xc3\xa4lill\xc3\xa4. Se l\xc3\xa4hti 23. toukokuuta 1944 Bahiasta risteilij\xc3\xa4 USS Omahan kanssa partiomatkalle Atlantille, mist\xc3\xa4 se palasi 5. kes\xc3\xa4kuuta Bahiaan. Alukset tekiv\xc3\xa4t viel\xc3\xa4 kaksi partiomatkaa ennen kuin USS Omaha matkasi 13. hein\xc3\xa4kuuta Gibraltarille. USS Marts palasi 23. hein\xc3\xa4kuuta Recifeen._NEWLINE_USS Marts suojasi 24. hein\xc3\xa4kuuta\xe2\x80\x933. elokuuta Britannian kuninkaallisen laivaston kaapelinkorjausalus RFA Cambriaa, kun se korjasi viestikaapeleita Brasilian rannikolla. Teht\xc3\xa4v\xc3\xa4st\xc3\xa4 vapauduttuaan alus liitettiin 24. saattajaviirikk\xc3\xb6\xc3\xb6n etsim\xc3\xa4\xc3\xa4n sukellusveneit\xc3\xa4 Atlantilta. Alus suojasi USS Tripolin kanssa ja teki nelj\xc3\xa4 matkaa 22. elokuuta\xe2\x80\x9312. marraskuuta._NEWLINE_Aluksen k\xc3\xa4yty Bahiassa telakalla korjauttamassa kaikuluotaintaan se l\xc3\xa4hti Trinidadiin, jonne se saapui 5. joulukuuta. Alus suojasi 6.\xe2\x80\x9318. joulukuuta Recifeen matkannutta saattuetta, ja t\xc3\xa4m\xc3\xa4n j\xc3\xa4lkeen se jatkoi saattueiden suojaamista aina tammikuun 1945 loppuun._NEWLINE_USS Marts liittyi 1. helmikuuta Bahiassa USS Cincinnatiin, jota se suojasi partiomatkalla Etel\xc3\xa4-Atlantilla ennen paluutaan Recifeen 10. helmikuuta. Alus l\xc3\xa4hti 2. maaliskuuta Nataliin, jossa brasilialaiset nousivat alukselle. Alus poistettiin Yhdysvaltain laivaston palveluksesta 20. maaliskuuta ja se otettiin Brasilian laivaston palvelukseen.\n_START_SECTION_\nBocaina\n_START_PARAGRAPH_\nUSS Marts nimettiin CTE Bocainaksi (port. Contratorpedeiro de Escolta) runkonumerolla D-22. Alus palautettiin Yhdysvaltain laivastolle 30. kes\xc3\xa4kuuta 1953 ja se annettiin heti takaisin. Alus poistettiin 1975 Brasilian laivastoluettelosta ja romutettiin.'